முதனெடுங்கோடு
{{Location map-line|lon=0}}
 '''முதனெடுங்கோடு''' அல்லது '''முதன்மை நெடுங்கோடு''' (''prime meridian'') [[புவியியல் ஆள்கூற்று முறை]]யில் 0°ஆக வரையறுக்கப்பட்டுள்ள [[நிலநிரைக்கோடு]] ஆகும்.  இதற்கு நேரெதிராக  180வது நிரைக்கோடு அமைந்துள்ளது. இவை இரண்டும் இணைந்து [[பாகை (அலகு)|360°-பாகைகள்]] கொண்ட [[பெரு வட்டம்|பெரு வட்டத்தை]] முழுமையாக்குகின்றன. இந்தப் பெருவட்டம் [[புவி]]யின் கோளத்தை இரண்டு அரைக்கோளங்களாகப் பிரிக்கின்றன. ஒரு வரையறுக்கப்பட்ட முதனெடுங்கோட்டிலிருந்து கிழக்கிலிருந்து மேற்காகச் சென்றால் இந்த அரைக்கோளங்களை [[கிழக்கு அரைக்கோளம்]] என்றும் [[மேற்கு அரைக்கோளம்]] என்றும் பிரிக்கலாம்.
 
 [[படிமம்:Atlas Cosmographicae (Mercator) 033.jpg|thumb|right|1595ஆம் ஆண்டு மெர்கேடர் வடிவமைத்த நிலப்படத்தில் (''அட்லாசு காசுமோகிராபிகே'') [[அத்திலாந்திக்குப் பெருங்கடல்|அத்திலாந்திக்குப் பெருங்கடலில்]] உள்ள சான்டா மாரியா தீவுகளுக்கு அண்மித்து சென்ற, தற்போதைய 25°மே நெட்டாங்குகளை இணைக்கும் நெடுங்கோட்டை, முதன்மை நெடுங்கோடாக வரையறுத்திருந்தார்; தொடர்புள்ள எதிர்நெட்டாங்கு பேரிங் நீரிணை வழியாகச் சென்றது.]]
 
 இந்த முதன்மை நெடுங்கோடு, [[நிலநடுக் கோடு]] போலன்றி முழுதும்  தன்னிச்சையானது. சுழற்சி அச்சினாலும் பல மரபுநெறிகளாலும் உலக வரலாற்றில் பல்வேறு மண்டலங்களால் பல்வேறாக வரையறுக்கப்பட்டு வந்துள்ளது.&lt;ref&gt;[http://www.geog.port.ac.uk/webmap/hantsmap/hantsmap/meridian.htm Prime Meridian], geog.port.ac.uk&lt;/ref&gt; தற்போது மிகவும் பரவலாக பின்பற்றப்படும்  நெடுங்கோடு ''பன்னாட்டு புவிச் சுழற்சி மற்றும் உசாக்குறிப்பு அமைப்புச் சேவையின் உசாக்குறிப்பு நெடுங்கோடாகும்''.  இது 1884இல் பன்னாட்டு சீர்தரமாக தேர்ந்தெடுக்கப்பட்ட [[கிரீன்விச்|கிரீன்விச் நெடுங்கோட்டிலிருந்து]] சற்றே வேறுபடுகிறது.
 ==வரலாறு==
 
 [[படிமம்:Ptolemy-World Vat Urb 82.jpg|right|thumb|[[தொலெமி]]யின் முதல் முன்மொழிவு, 1300இல் மாக்சிமசு பிளாநூட்சால் மீள வரையப்பட்டது - ஆபிரிக்காவின் கிழக்கே முதன்மை நெடுங்கோடு வரையறுக்கப்பட்டுள்ளது.]]
 
 நெடுங்கோடுகளைக் குறித்த கருதுகோளை [[அலெக்சாந்திரியா]]வில் [[கிரேக்கம்|கிரேக்கர்]] [[எரடோசுதெனீசு|எரடோசுதெனீசும்]] (c. 276 கிமு – c. 195 கிமு) ரோட்சில்  [[ஹிப்பார்க்கஸ்|ஹிப்பார்க்கசும்]] (c. 190 கிமு – c. 120 கிமு) முன்வைத்தனர். இதனை பல நகரங்களுக்குப் பயன்படுத்தியவர் புவியியலாளர் [[இசுட்ராபோ]] (64/63 கிமு – c. 24 கிபி) ஆவார். ஆனால் [[தொலெமி]] தான் (c. கிபி 90 – c. கிபி 168) முதலில் ஒரேசீராக  தனது உலக நிலப்படங்களில் பயன்படுத்தியவராவார்;  தனது ''ஜியோக்ராபியா'' என்ற நூலில் ஒரேபோல பயன்படுத்தியுள்ளார்.
 
 [[அத்திலாந்திக்குப் பெருங்கடல்|அத்திலாந்திக்குத்]] தீவுகளான &quot;நற்பேறு தீவுகளை&quot; அடிப்படையாக தொலமி பயன்படுத்தினார்; இத்தீவுகள் வழமையாக [[கேனரி தீவுகள்|கேனரி தீவுகளுடன்]]  (13° முதல் 18°மே வரை) தொடர்பு படுத்தப்படுகின்றன. ஆனால் அவரது நிலப்படத்தில் இவை [[கேப் வர்டி|கேப் வெர்டி தீவுகளுள்ள]] (22° முதல் 25° மே வரை) இடத்தைக் காட்டுகின்றன. இருப்பினும் முதன்மையாக  இந்த நெடுங்கோட்டை  [[ஆப்பிரிக்கா]]வின் மேற்கு முனைக்கு மேற்கில் (17.5° மே) பயன்படுத்தத் துவங்கினர். இதனால்  [[எதிர்ம எண்]]கள் தவிர்க்கப்பட்டன. தொலமியின் முதன்மை நெடுங்கோடு 18° 40' ஆக வரையறுக்கப்பட்டது. இது தற்போதைய வின்செஸ்டருக்கு மேற்கில் (கிட்டத்தட்ட 20°மே) உள்ளது.&lt;ref&gt;{{harvnb|Norgate|Norgate|2006}}&lt;/ref&gt; அக்காலகட்டத்தில் அந்தந்த நாடுகளில்  [[நிலவு மறைப்பு]]கள் நடைபெற்ற நேரத்தைக் கொண்டு நெடுங்கோடுகள்  முடிவுசெய்யப்பட்டன.
 
 தொலமியின் ''ஜியோக்ராபியா'' முதலில் 1477ஆம் ஆண்டில் போலோக்னாவில் அச்சடிக்கப்பட்டன. 16ஆம் நூற்றாண்டின் பல உலக நிலப்படங்களும் இதனை அடிப்படையாகக் கொண்டே வெளியிடப்பட்டன.  இருப்பினும் முதன்மை நெடுங்கோட்டை வரையறுக்க &quot;இயற்கையான&quot; அடிப்படை உள்ளதென்று பலரும் நம்பினர். 1493இல் [[கொலம்பசு]] அத்திலாந்திக்கின் நடுவே திசைமானி மெய்வடக்கை காட்டியதாக அறிவித்தார். இது [[எசுப்பானியா]]விற்கும்  [[போர்த்துகல்|போர்த்துகல்லிற்கும்]] இடையே புதியதாகக் கண்டுபிடிக்கப்பட்ட தீவுகளைப் பகிர்வதில் எழுந்த பிணக்குகளை தீர்க்கப் பயன்படுத்தப்பட்டது.  தோர்தெசில்லாசு கோடு கடைசியில்  கேப் வெர்டேக்கு மேற்கே முடிவு செய்யப்பட்டது. இது 1529ஆம் ஆண்டு டியோகோ ரிபைய்ரோ வெளியிட்ட நிலப்படத்தில் காட்டப்பட்டுள்ளது.  சாவோ மிகுவல் தீவு (25.5°மே) இதே காரணத்திற்காக (சுழிய காந்த விலகல்) 1594 இலும் கூட பயன்படுத்தப்பட்டது. இருப்பினும் அக்காலகட்டத்தில் சுழிய காந்த விலகல் இருக்கும் கோடு நெடுங்கோடாக இருக்க வேண்டியதில்லை என்பது அறியப்பட்டிருந்தது.&lt;ref&gt;{{harvnb|Hooker|2006}}&lt;/ref&gt;
 
 1541இல் மெர்கேட்டர் தனது புகழ்பெற்ற 41&amp;nbsp;செமீ புவிக்கோளத்தை  வெளியிட்டார். இதில் முதன்மை நெடுங்கோடு கேனரித் தீவுகளில் புயுர்ட்டாவென்டுரா வழியாக (14°1'மே) வரைந்துள்ளார். இவரது பிந்தைய நிலப்படங்களில் காந்தக் கருதுகோளைப் பின்பற்றி அசோர்சை பயன்படுத்தினார். 1570இல் அபிரகாம் ஓர்டெலியசு தயாரித்த முதல் நவீன நிலப்படத்தில் கேப் வெர்டே பயன்படுத்தப்பட்டது.  தற்காலத்தில் 180°மேற்கு முதல் 180°கிழக்கு வரையாக எண்ணப்படுகின்றன; ஆனால்   அவருடைய நிலப்படங்களில் நெடுங்கோடுகள் 0° முதல் 360° வரை எண்ணப்பட்டன. இந்த முறையே 18ஆம் நூற்றாண்டுவரை பின்பற்றப்பட்டது.
 
 1634இல் கர்தினால் ரிச்லியூ கேனரித் தீவுகளின் மிக மேற்கத்திய தீவான பெர்ரோ தீவை பயன்படுத்தினார்.  புவியியலாளர் டெலிசுலே இதனை முழுமைப்படுத்தி 20°யை பயன்படுத்த முன்மொழிந்தார். இது மறைமுகமாக பாரிசின் நெடுங்கோடு ஆகும்.&lt;ref&gt;Speech by Pierre Janssen, director of the Paris observatory, at the first session of the [https://www.gutenberg.org/files/17759/17759-h/17759-h.htm#Page_73 Meridian Conference.]&lt;/ref&gt;
 
 18ஆம் நூற்றாண்டின் துவக்கத்தில் கடலில் நெடுங்கோட்டை அறிவதற்கான துல்லியத்தை மேம்படுத்த முயற்சிகள் மேற்கொள்ளப்பட்டன. இதன் காரணமாக [[யோன் அரிசன்]] [[கடற் காலமானி]]யைக் கண்டுபிடித்தார். ஆனால் துல்லியமான விண்மீன் படங்கள் மேம்படுத்த வேண்டியிருந்தது. 1680க்கும் 1719க்கும் இடையே பிரித்தானிய வானியலாளர் [[ஜான் பிளேம்சுடீடு]]ம் தொடர்ந்து அவரது வாரிசு [[எட்மண்டு ஏலி]]யும் நிலவின் நிலைகளை பட்டியலிட்டனர். நிலவுடனான தொலைவைக் கொண்டு கடலில் நெடுங்கோடுகளை துல்லியமாக அறிய முடிந்தது. இதற்கு தாமசு காட்பிரேயும் ஜான் ஆட்லியும் உருவாக்கிய அரைக்காற்கோளம் கருவி பயனுள்ளதாக இருந்தது. &lt;ref&gt;{{harvnb|Sobel|Andrewes|1998|pp=110–115}}&lt;/ref&gt; 1765க்கும்  1811க்கும் இடையே [[நெவில் மசுகெலினே]] கடல்சார் நாட்கோள் குறிப்பை (பஞ்சாங்கம்) 49 பதிப்புகள் வெளியிட்டார். இதில் அரச வானாய்வகம் உள்ள கிரீன்விச் முதன்மை நெடுங்கோடாக பயன்படுத்தப்பட்டிருந்தது.  &quot;மசுகெலினேயின் அட்டவணைகள் நிலவைக் கொண்டு இருப்பிடத்தை அறிவதை நடப்பு முறையாக்கியதோடன்றி கிரீன்விச்சை முதன்மை நெடுங்கோடாக்கியது.  பாரிசின் நெடுங்கோட்டை முதன்மை நெடுங்கோடாக ஏற்றுக்கொண்ட பிரான்சிய மொழிபெயர்ப்புகள் கூட மசுகெலினேயின்  கிரீன்விச்சை ஏற்றுக்கொண்டன.&quot; &lt;ref&gt;{{harvnb|Sobel|Andrewes|1998|pp=197–199}}&lt;/ref&gt;
 
 1884இல் [[வாசிங்டன், டி. சி.]]யில் நடந்த பன்னாட்டு நெடுங்கோடு மாநாட்டில் 22 நாடுகள் கிரீன்விச்சை முதன்மை நெடுங்கோடாக ஏற்று வாக்களித்தன.&lt;ref&gt;{{cite web |url=http://www.rmg.co.uk/discover/explore/prime-meridian-greenwich |title=The Prime Meridian at Greenwich |publisher= Royal Museums Greenwich |date= n.d. |accessdate=28 March 2016}}&lt;/ref&gt; பிரெஞ்சு நடுநிலையான கோடாக அசோரசு அல்லது  [[பெரிங் நீரிணை]]க்குப் போராடியபோதும் இறுதியில் வாக்கெடுப்பில் கலந்துகொள்ளாது விலகியிருந்தது. 1911 வரை பிரான்சு மட்டும் பாரிசை முதன்மை நெடுங்கோடாக பாவித்து வந்தது.
 
 ==மேற்கோள்கள்==
 {{Reflist}}
 ==மேற்கோளிட்ட நூல்கள்==
 *{{Citation
 | last    = Burgess
 | first   = Ebenezer
 | others   =
 | publication-date = c. 2013
 | date = 1860
 | title    = Journal of the American Oriental Society
 | contribution = Translation of the Surya-Siddhanta
 | type    = e book
 | volume  = 6
 | publisher = Google
 | page  = 185
 }}
 *{{cite web
 |last = Dolan
 |first = Graham
 |url = http://www.thegreenwichmeridian.org/tgm/articles.php?article=8
 |work = The Greenwich Meridian
 |title = The Greenwich Meridian before the Airy Transit Circle
 |date = 2013a
 |ref = harv}}
 *{{cite web
 |last = Dolan
 |first = Graham
 |url = http://www.thegreenwichmeridian.org/tgm/articles.php?article=7
 |work = The Greenwich Meridian
 |title = WGS84 and the Greenwich Meridian
 |date = 2013b
 |ref = harv}}
 *{{citation|first=Brian|last=Hooker|title=A multitude of prime meridians|date=2006|url=http://zeehaen.tripod.com/unpub_2/multitude_meridians.htm|accessdate=13 January 2013|archive-date=26 செப்டம்பர் 2018|archive-url=https://web.archive.org/web/20180926052301/http://zeehaen.tripod.com/unpub_2/multitude_meridians.htm|url-status=dead}}
 *{{citation| last = Howse | first = Derek | title = Greenwich Time and the Longitude | date = 1997 | publisher = Phillip Wilson | isbn=0-85667-468-0 |ref=harv | id =   }}
 *{{citation|first1=Jean | first2 = Martin|last1= Norgate| last2=Norgate|date=2006|title=Prime meridian|url=http://www.geog.port.ac.uk/webmap/hantsmap/hantsmap/meridian.htm|accessdate=13 January 2013}}
 *{{citation | title = NGS datasheet station name form | date = 2016| publisher = National Geodetic Survey | url=http://www.ngs.noaa.gov/cgi-bin/ds_desig.prl | accessdate = 11 December 2016 | ref={{SfnRef|NGS|2016}}}}
 *{{citation|first1=Dava|last1=Sobel|first2=William J. H.|last2=Andrewes|title=[[The Illustrated Longitude]]|date=1998|publisher=Fourth Estate, London}}
 ==வெளியிணைப்புகள் ==
 {{commons category|முதன்மை நெடுங்கோடு}}
 * [https://books.google.com/books?id=qOIDAAAAMBAJ&amp;pg=PA927 &quot;Where the Earth's surface begins—and ends&quot;], ''Popular Mechanics'', December 1930
 * [http://www.ucolick.org/~sla/leapsecs/scans-meridian.html scanned TIFFs of the conference proceedings]
 * [http://wwp.greenwichmeantime.com/info/prime-meridian.htm Prime meridians in use in the 1880s, by country]
 {{புவியியல் ஆள்கூறுகள்}}